ISANDA LAUAS
Tere tulemast saatesse!
Seegi kord, kui vestlesin oma külalisega,
avastasime, kuidas Jeesus muudab elu,
kui Ta tuleb me südamesse.
Tere tulemast Pekka Tommola! - Tänan!
Enne, kui läheme selle lause juurde, mis ma äsja laususin,
uurime su eluloo kohta veidi. Kes on Pekka Tommola?
Kus sa sündisid ja millises kodus?
Sündisin Valkealas, Pukkila külas.
Meil oli oma maja ja suur aed, kus kasvatasime vilja.
Mul oli 1 vanem õde ja 3 nooremat õde.
Lisaks muidugi ka ema ja isa.
Milline oli su pere, kelle keskel suureks kasvasid?
Ema hoidis kodus lapsi.
Suviti olime palju vanaema juures, kes siis hoidis meid.
Seal saime olla koos loomadega.
Vanaema andis kaasa ka esimesed teadmised Piibli kohta,
sest ta juhtis pühapäevakooli.
Elasime maamajas ja ta kandis head hoolt me eest.
Kodus seevastu oli õhkkond vahel rahutu.
Isa tahtis vahel napsi võtta ja ka ma ise võtsin vahel.
Tagantjärele mõeldes oli see väga hea, et teil oli olemas maakoht,
kus saite olla rõõmsad ja vabad.
Sest ma saan aru, et vahel valitses teil kodus alkoholi mõju?
See oli tõesti eriline koht, kus olla
ja me onu oli rahulik mees, kes hoolitses me eest hästi.
Nii nagu vanaemagi.
Vanaisa oli juba varem surnud ja teda ma ei tundnudki.
Aga me võisime end loomade -ja hobuste keskel
hästi tunda.
Saime hoida karja ja teha majapidamises erinevaid töid.
Aga usuasjad polnud siiski esikohal sinu ega su vanemate jaoks?
Ei olnud. Need tulid palju hiljem.
Olen olnud usklik paarkümmend aastat.
Peale kooli läksid kohe tööle, nii et ei läinudki kuhugi õppima.
Noorena ma ei tahtnudki väga koolis käia.
Tegin meelsamini tööd.
Olin labidaoperaator. Tegin asfalttöid.
Seda 4 suve järjest.
Selle kaudu sain ka 10 aastaks VR'i (Soome Raudteele) tööle.
Ühel nädalalõpul, kui koju tulin, ütles mu 2-3 aastane poeg emale:
"Vaata emme, issi tuli meile külla!"
See riivas küll mu südant,
aga miskipärast ei teinud ma veel mingit muutust.
Nüüd mõistan selle ütluse tähendust täielikult.
Poeg sai aru, et isa tuleb korraks külla ja läheb kohe jälle pikaks ajaks ära.
Ega neid aegu tagasi ei saa, aga olen aru saanud,
et sa oled ka need asjad jätnud Jumala kätte.
Jah. Jumala kätte olen need asjad tõesti jätnud.
Läksin seejärel õppima.
Panin töödejuhataja ameti maha ja tulin töölt ära.
Läksime naisega lahku.
Siis lõpetasin viimasegi kui napsitamise.
Olin 3-4 aastat omaette ja läksin õppima.
Kuidas sa üldse pidasid Teda reaalselt olevaks
ja võimeliseks aitama sind, kui sa ise veel ei tundnudki ju Teda?
Seeme oli mul sees juba kodust, kus lugesime ka katekismust.
Vanaemalt jäi ka üht koma teist külge ja ma teadsin, et Jumal on olemas.
Jeesust ma ei tundnud ega mõistnud, aga ma rääkisin Jumalaga.
Kui me räägime nüüd uuesti abiellumisest,
siis jõuame su elus ühte otsustavasse perioodi.
Räägi lähemalt, kuidas see kõik toimus.
Olin kord Kouvolas ühes restoranis. See oli üle 25 aasta tagasi.
kui mõned aastad tagasi, kui olin teda viimati näinud.
Küsisin ta käest, et mis temaga on juhtunud
ja ta vastas mulle, et ta on usklikuks saanud.
Ühtlasi soovitas mul minna Kouvola luteri kirikusse.
Selles luteri kirikus korraldati Jumala Sõna ja palveõhtuid.
Ühel neljapäeval läksingi siis sinna.
Kirikusaalis oli kohal umbes 70 inimest.
Sättisin end tahapinki istuma ja tundsin ära vaid selle naise,
keda olin restoranis kohanud.
Samuti kohtasin seal oma kunagist spordikaaslast.
Olingi mõelnud, et kuhu ta 6-7 aastat tagasi kadus,
aga ta oligi leidnud tee usklike sekka
ja jätnud omad võitluskunstid sinnapaika.
Nii et istusin seal tagapingis.
Ma ei mäleta enam midagi sellest, millest seal räägiti
ja mida õhtu läbiviija rääkis.
Kuid äkki tõusis üks vanem mees rahvahulgast püsti ja ütles:
"Siin on keegi, kes tahab saada päästetud."
Mu süda hakkas kiiresti pekslema nagu sportlasel.
Ma teadsin, et see sõnum on mulle.
Ja siis õhtu läbiviija küsis,
kas tahan minna sinna ette, et mu eest palvetataks?
Läksin siis südame pekseldes ette.
See juht küsis, kas tahan paluda oma patud andeks?
Kas tahan Jeesuse vastu võtta? Kas tahan teha seda seal ja praegu?
Vastasin iga küsimuse peale: "Tahan."
Siis, kui mu eest palvetati,
langes mul turjalt kui 150 kilone seljakott.
Sellel oli märkimisväärne mõju ja on seda veel tänagi.
On jah tänagi veel.
Selle õhtu läbiviijaga olen nüüdseks olnud 20 a abielus.
See vanem mees, kes püsti tõusis, on mu äiapapa.
Jumalal oli täpne plaan, kuidas su elu muuta.
Jah. Nüüd on kohe teine olemine ja tunne.
Su sõprusringkonnas avastati, et Pekkaga on midagi juhtunud.
Seda oli näha mujalgi.
Millised olid järgnevad päevad?
Esimesed päevad olid rõõmupäevad.
Olin valmis rääkima ja tunnistama ükskõik kellele ja ükskõik mida.
Teisalt põhjustas see ka vastuseisu ja kohe tugevasti.
Öeldi: "Sinu sees on ohtlik vägi, sind peab saatma ravile."
Ma näen, et su sees oli see esimene armastus Jeesuse vastu.
Seda peabki meeles pidama, et see võiks püsida seal.
Millest see tuleneb, et kui sa teadsid, et sult kukkus ära 150 kilo koormaid
ja sa said uue elu,
et siis mõned ütlesid, et see on vale?
Vaimuvägede asetus muutub.
Me teame, et kui saame usklikuks, tuleb meisse Püha Vaim,
Püha Vaim tuleb meie sisse.
Ka mina sain üsna kiiresti täis Püha Vaimu,
aga minus olev vaim
ja maailmas olev vaim, mis on uskmatutes inimestes,
need võitlevad omavahel; nad on vastasosapooled.
Nad tundsid Piibli ajal Jeesustki, küsides: "Mis sul on meiega pistmist?"
Olen märganud, et need, kes tõusevad meie vastu,
neil on ka usuga mingil määral kokkupuudet.
Need on need nn usklikud.
See on teada, et nad teavad enda meelest,
mis on õige ja mis vale.
Aga seal pole Püha Vaimu juhtimist ja siis on selle järgimine raske.
Kuna sa ei tea, mis on tõeliselt õige.
Kas läks nii, et kui sel Jumala Sõna ja palveõhtul
juhtus teatud asju ka teiste inimeste elus,
et siis tuligi kui stopp ette?
Püha Vaimu vägi tegutses võimsasti neil Jumala Sõna ja palveõhtutel.
Siis aga läks nii, et üks tollane usklik vend
läks kirikuhärrale rääkima,
et asjad nendel Jumala Sõna ja palveõhtutel pole üldse korras.
Kirikuhärra saatis pastoreid ja preestreid olukorda uurima.
Kui esimesel koosolekul oli 75 inimest,
siis järgmisel 50 ja kolmandal ainult 22 inimest.
Inimesed ei tahtnud enam sinna,
kuna Püha Vaim ei pääsenud enam liikuma seal.
Talle polnud ruumi.
Pastorid ja preestrid lõid sellise olukorra.
Siis see sama mees...
Karm küll öelda, aga ta suri u 50 aastasena vähki.
Mis su elus hakkas toimuma peale seda tugevat usule tulekut?
Sellest on juba paarkümmend aastat.
On jah paarkümmend aastat. See oli 1994 a, kui ma usklikuks sain.
1995 a me abiellusime
ja 1996 sõitsime koos naisega Torontosse, Kanadasse.
Seal oli 2 aastat varem saanud üks Püha Vaimu liikumine alguse.
Läksime jaanuaris selle liikumise 2 aasta sünnipäevale.
Seal oli mul Jumalaga kõige tugevam kogemus,
mis mul kunagi olnud on.
See juhtus seal.
Räägi sellest natuke.
Olime palvejärjekorras. Palve kestis õhtust hommikuni.
Kohal oli 2000 inimest.
Olime ühel õhtul koos teistega palves.
2 inimest tulid palvetama me eest ja üks neist koges,
et Jumal näitab mulle Isa armastust.
Samal hetkel kukkusin põrandale nagu kivi.
Nagu täis puhutud õhupall, mis kui katki teha, kukub maha.
Sain täis Jumala väge ja nägin enda ees kirgastatud Jeesust.
Oli selline ümbritsev armastus. "Ma armastan sind või teid."
Silmadega võis öelda, et armastan.
Seda võib ka nii mõista,
aga see taevalik armastus, mis sealt tuli,
see tuli varvastest pealaeni välja
ja ma olin konkreetselt ühest sellisest armastuse vedelikust ümbritsetud.
See pole pelgalt läbinähtamatu õhk, vaid see on materjal.
Materjal jah. Ja täis armastust. Ma tean seda kindlalt.
See on taevas olev armastus.
Kui vaid saaks seda jagada ka teistele.
See sõna "armastus" nagu sa oled seda kogenud
ja ka tead, kuidas see tundub,
siis kas pole nii, et Isa tahe on jagada seda kõigile?
See on seda kogu aeg
ja Ta on andnud meile ka Jumala Sõna lugemiseks,
et me saaksime tutvuda Sõna ja Püha Vaimu läbi
selle kohalolekuga.
Ennekõike see teenimine, tegemine ja koos teistega olemine.
Et jagada seda armastust, mis loob ehtsust.
Ta andis oma Poja meie kõigi eest.
Soomeski on palju räägitud sellest Toronto värgist.
Mitmed on seda vägagi kriitiliselt maha teinud.
Milline on sinu kommentaar?
Iga asja kohta saab vabalt arvamust avaldada.
Mul pole kahtlustki, et see Toronto värk on Jumalast.
Ma olen kogenud seda taevalikku väelist armastust.
Seda ei saa keegi minult ära võtta.
Olen jälginud neid hiljemgi ja näinud,
kuidas inimesed saavad eri haigustest terveks.
Seda palju rohkem, kui algusaegadel.
Kindlasti on ka nii, et kui on palju inimesi kaasas,
hakkab inimfaktor mõjutama, aga lähtekoht on siiski Jumala töö.
See on Jumala töö. Inimene saab seda küll mõjutada,
aga Jumal on ikkagi see, kes teeb terveks,
andes armastuse ja tõe.
Sa oled oma naisega ka Brasiilias käinud.
Ja seda mitmel korral. Räägi ka nendest reisidest.
Käisime seal esimesed korrad 2000-aastate alguses.
Olime sel ajal oma koguduse tööst kõrvale jäänud.
Olime seal ühe kohaliku pastori kutsel,
kes kutsus meid sinna külla.
Jumal ütles meile enne reisi,
et midagi uut ja suurt on seal algamas.
Mõtlesin, et paljud ärkavad mingi palve peale surnuist üles.
Või siis tõusevad ratastoolist üles.
Aga Jumalal olid muud plaanid.
Kohalik pastor ütles kohvilauas, et looge Soomes Ruah'i teenistus.
Oli sul selge, mida see tähendab?
Neil oli endal kohalikus koguduses ruahi teenistus
ja nad arvasid, et ka Soomes saaks luua iseseiseva organisatsiooni.
Nii kui pastor seda ütles, helistasin Soome kahele inimesele.
Küsisin neilt, mida nad selles osas kogevad?
Tundsin neid kui Jumala inimesi - mees ja naine eri tahkudega.
Neilt tuli selles asjas roheline tuli.
Ja siis andis Jumal ka mulle endale piiblikoha Luuka 2:4-14,
kus Maarja ja Joosep läksid võõrastemajja.
Neil polnud kohta ei võõrastemajas ega koguduses.
Nii et nad pidid minema lauta, kust kõik saigi alguse.
2010 aastal sain uuesti selle Piibli kirjakoha.
Ehk see olukord, kus varem omadega olite,
oli mingil moel kui piiratud -
seal puudus vaimu vabadus sel moel nagu on Jumala tahe?
Just nii see oligi.
Me ei saanud minna edasi nende visoonidega,
mille Jumal oli meie südameisse pannud.
Kuid siis Ta avas täitsa uue ukse, oma ukse.
Meil olid mingil määral 18 a tagasi ka kodukoosolekud,
kuid me hakkasime naisega taas palvetama nende pärast.
Ma palvetasin ja küsisin:
"Jumal, kas kodukoosolekud on selleks,
et inimesed õpiksid pidama kodukoosolekuid oma kodudes?"
Samas ilmus aknale valge kuju ja soe õhk.
Tuli kui selline soe tuuleõhk.
Palvetasime siis ka teiste asjade eest,
aga võtsime teadlikult jälle sama teema üles.
Siis ilmus keset selget päeva aknale veel valgem kuju.
Ja siis tuli kuum õhk,
nagu oleks saunakerisele leili visastud.
Kuid alles nüüd, 5 aastat tagasi, 2010 aastal
hakati igal teisel nädalal pidama kodukogudusi
ja inimesed on hakanud neid ka oma kodudes pidama.
Mitmele vaatajale on kodukoosolek suht uus ja tundmatu mõiste.
Räägi neist veidi.
Mis need sellised on
ja miks Jumal neid just praegusel ajal tahab kasutada?
Kodus on kergem kohata Jumalat ning tegeleda oma probleemidega.
Meie algne eesmärk oli palvetada mingi teenistuse eest, Soome eest
ja ka Iisraeli töö eest.
Aga Jumal hakkas meid endid
vaenlase ahelaist tervendama ja vabastama.
Jumal aitas meid vabadusse
ja nüüd päästame meie teisi vabadusse.
Oleme saanud teha ka seminare.
Kuna Jumal on meid endid koolitanud, aidanud ja kasvatanud.
Kodukoosolek on selgelt kergem tee lasta Jumala kohalolek ümbuskonda.
Kas seal on 10 või 15 inimest?
Me alustasime 8 inimesega. Tavaliselt on 10 ja ka 20 inimest.
Aga kui keegi külaliskõneleja käib, siis on olnud ka 40 ja 45 inimest.
Olukorrad on erinevad.
Need 10-15 õpivad üksteist tundma ja usaldama,
nii et nad saavad avada end erinevate asjade suhtes.
Nii näiteks võivad mitmed lapsepõlve haavad tulla esile
ja Jumal saab neid tervendada.
Seda oleme isegi tugevalt kogenud.
Uskumatud asjad, mis on juhtunud lapsepõlves.
Mõnel olid sõjamälestused, kuigi ise polnud sõjaajal sündinudki.
Jumal tervendas ka nendest haavadest.
See organisatsioon on tänapäeval väga kuju võttev ja paindlik.
Nende arvu võiks ju suurendada.
Muidugi. Nüüd on rohkem märke,
et inimesed on hakanud rohkem pidama kodukoosolekuid.
Nii on ka meie ümbruskonnas.
Sa nägid kord naisega pilve nägemuse. Räägi sellest.
See oli 1997 aastal.
Olime teel Kouvolast Helsingisse ühte kogudusse,
kus oli Püha Vaimu liikumine.
Olles natuke maad sõitnud, nägime taevas valget kirgast pilve.
See oli Soome kaardi kujuga.
Imestasin ja ütlesin ka naisele, et vaata, mis taevas on.
Pilv oli peidus ühe ehitise taga.
Kui see aga välja tuli, vaatasin uuesti taevasse -
see pilv oli ida-kagu suunas.
Vaatasin uuesti.
Soome kaart on nagu püsti olev käsi
ja selle külje pealt tuli must pilv, kattes Soome Oulust Kostamuseni.
Ma vaatasin hiljem kaardilt - see oli selles suunas.
See kattis ka Rootsi ja Norra, aga neid ma ei näinud,
kuna tegu oli Soome kaardiga.
Põhjaosa kattus musta pilvega.
Me palvetasime selle asja pärast
ja nägime seda, või õigemini järeldasime,
et võimalik, et Venemaa tahab tulla sealt suunast.
Need on kindlasti õhutuse ja ka hoiatuse sõnad selle kohta,
et usklikel tuleb hakata tugevamini palvetama.
Aga nüüd on kell nii palju, et palun sul vaatajatele öelda,
mida Vaim su südamele just praegu annab.
Hea vaataja!
Ole valmis ja täida oma lamp õliga, et see põleks eredalt palvealtaril.
See maa ja rahvas vajab tõesti palju palvet.
Kogu inimesi enda ümber ja palvetage koos,
mida Vaim teile näitab ja mida Jumal õhutab tegema.
Laske endid täita Tema armu ja armastusega.
Võtke kasvõi auto ja minge palvesõidule mööda piire.
Ja tehke tööd, milleks Jumal on teid kutsunud.
See vajadus on reaalne. See rahvas vajab palvet.
Ole julge ja tugev. Püsi selles kohas, kuhu Jumal on sind kutsunud.
Ole õnnistatud Jeesuse nimel! Aamen.
Aitäh, Pekka, et rääkisid avameelselt nendest asjadest.
Kui sa ka ise oled avastanud,
et lõikust on palju, aga töötegijaid on vähe.
Peame selja sirgu ajama, endid kokku võtma ja edasi minema,
et inimesed saaksid kuulda sellest Jumalast, kelle armastus -
see sama, mis sind Kanadas olles puudutas
ja mida sa praegugi omal nahal tunned -,
et see armastus puudutaks ka mitmeid meie vaatajaid.
Aitäh, et saad oma naise ja sõpradega seda tööd teha.
Aitäh, et tulid sellest rääkima.
Aitäh! Oli rõõm olla siin!
Kui soovid toetada Eesti TV7 tööd, helista 900 1777 (kõne hind 7).
Võid ka annetada pangaülekandega,
leides me andmed koduleheküljelt www.tv7.ee Tänud!
Tõlge: Raul Jürimaa